PATVIRTINTA

Raseinių Šaltinio progimnazijos

direktoriaus 2025 m. sausio d.

Įsakymu Nr. V1-

**MOKINIŲ PRIĖMIMO Į RASEINIŲ ŠALTINIO PROGIMNAZIJĄ TVARKos aprašas**

**I SKYRIUS**

**BENDROSIOS NUOSTATOS**

1. Mokinių priėmimo į Raseinių Šaltinio progimnaziją (toliau – Progimnazija) tvarkos aprašas (toliau – Aprašas) reglamentuoja asmenų priėmimo mokytis pagal pradinio, pagrindinio ugdymo programas priėmimo kriterijus, prašymų ir kitų dokumentų priėmimo vietą, pradžią ir pabaigą, dokumentų registravimo, asmenų priėmimo per mokslo metus tvarką.
2. Aprašas parengtas vadovaujantis Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašu, patvirtintu Lietuvos Respublikos švietimo, mokslo ir sporto ministro 2024 m. sausio 24 d. įsakymu Nr. V-78 „Dėl priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo patvirtinimo“, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK - 556 „Dėl nuosekliojo mokymosi pagal bendrojo ugdymo programas tvarkos aprašo patvirtinimo“.

3. Progimnazija, komplektuodama klases, vadovaujasi Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, ir šiuo Aprašu.

4. Raseinių rajono savivaldybės (toliau – Savivaldybė) tarybos sprendimu kiekvienais kalendoriniais metais, ne vėliau kaip iki gegužės 31 d., vadovaujantis Švietimo įstatymu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, ir kriterijų sąrašu, Mokykloms nustato: mokinių skaičių kiekvienos klasės sraute ir klasių skaičių kiekviename sraute; mokinių, ugdomų pagal priešmokyklinio ugdymo programą, skaičių ir priešmokyklinio ugdymo grupių skaičių:

4.1. jei iš Progimnazijai priskirtos aptarnavimo teritorijos prašymų mokytis Progimnazijoje skaičius yra didesnis, nei nustatytas iki gegužės 31 d., ne vėliau kaip iki rugpjūčio 31 d., tikslinamas mokinių skaičius kiekvienos klasės sraute ir klasių skaičius kiekviename sraute, mokinių, ugdomų pagal priešmokyklinio ugdymo programą, skaičius ir priešmokyklinio ugdymo grupių skaičius;

4.2. jei Progimnazija nesurenka nustatyto mokinių skaičiaus ir nesudaro patvirtinto klasių ir (ar)  priešmokyklinio ugdymo grupių skaičiaus, mokinių, klasių ir (ar) grupių skaičius mažinamas;

5. Pagal poreikį per mokslo metus Savivaldybės tarybos sprendimu gali būti tikslinami priešmokyklinio ugdymo grupių, klasių skaičiai.

6. Apraše vartojamos sąvokos atitinka Lietuvos Respublikos švietimo įstatyme ir kituose teisės aktuose vartojamas sąvokas.

7. Aprašas skelbiamas Progimnazijos interneto svetainėje.

**II SKYRIUS**

**PRIĖMIMO Į progimnaziją KRITERIJAI**

8. Priėmimo į Progimnaziją mokytis pagal priešmokyklinio ugdymo, pradinio ugdymo ir pagrindinio ugdymo programas kriterijai:

8.1. asmenys, turintys sunkių judėjimo ir atramos funkcijos sutrikimų, ir vaikai, kurių bent vienas iš tėvų turi sunkių judėjimo ir atramos funkcijos sutrikimų, kai Progimnazija, priskirta savivaldybės teritorijoje pagal deklaruotą gyvenamąją vietą, į ją patekti be eilės;

8.2. asmenys ir jų bent vienas iš tėvų (globėjų, rūpintojų), gyvenantys ir gyvenamąją vietą deklaravę Progimnazijai priskirtoje aptarnavimo teritorijoje *(Aprašo 1 priedas)*, globojamų ar įvaikintų vaikų globėjai, rūpintojai, gyvenamąją vietą deklaravę Progimnazijai priskirtoje aptarnavimo teritorijoje. Iš šių asmenų, pageidaujančių mokytis Progimnazijoje, sudaromos eilės priešmokyklinės ugdymo grupės sraute, klasių srautuose, vadovaujantis šiais kriterijais (kriterijai išdėstyti pagal prioritetą):

8.2.1. pirmumo teise priimami įvaikinti vaikai, globotiniai, rūpintiniai (išskyrus atvejus, kai laikinoji globa nustatoma tėvų (globėjų, rūpintojų) prašymu);

8.2.2. pirmumo teise priimami asmenys, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių;

8.2.3. pirmumo teise priimami asmenys, gyvenamąją vietą deklaravę savivaldybės suteiktame socialiniame būste;

8.2.4. pirmumo teise priimami asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi pagal pradinio ir (ar) pagrindinio ugdymo programą Progimnazijoje;

8.2.5. pirmumo teise priimami pedagoginių darbuotojų, dirbančių Progimnazijoje, vaikai;

8.2.6. pirmumo teise priimami darbuotojų, kurie patenka į Savivaldybės tarybos sprendimu patvirtintą Trūkstamų specialistų pritraukimo į savivaldybės viešąsias ir biudžetines įstaigas programą, vaikai;

8.2.7. asmenys, ilgiausiai gyvenantys ir gyvenamąją vietą deklaravę Progimnazijai priskirtoje aptarnavimo teritorijoje;

8.2.8. kai likusių mokymosi vietų yra mažiau nei asmenų, kurie ilgiausiai gyvena Progimnazijai priskirtoje aptarnavimo teritorijoje su ta pačia registracijos Progimnazijai priskirtoje aptarnavimo teritorijoje data, pirmumas suteikiamas asmenims, kurie gyvena arčiausiai Progimnazijos einant pėsčiomis;

8.3. asmenys, dėl mokymosi vietų trūkumo Progimnazijoje, kurios aptarnavimo teritorijoje gyvena, jų prašymu nukreipti į kitą artimiausią Savivaldybės Mokyklą, vykdančią tą pačią priešmokyklinio ugdymo, pradinio ugdymo ir pagrindinio ugdymo programą, turinčią laisvų mokymosi vietų, Savivaldybės vykdomosios valdžios įgalioto darbuotojo į joje laisvas mokymosi vietas priimami pirmumo teise.

9. Į laisvas mokymosi vietas, likusias priėmus mokinius pagal Progimnazijai priskirtą aptarnavimo teritoriją, mokytis pagal priešmokyklinio ugdymo, pradinio ugdymo ir pagrindinio ugdymo programas priimami asmenys, gyvenantys ir gyvenamąją vietą deklaravę Progimnazijai priskirtoje aptarnavimo teritorijoje po nustatytos prašymų ir kitų dokumentų priėmimo pabaigos datos, ir asmenys, negyvenantys Progimnazijai priskirtoje aptarnavimo teritorijoje. Esant daugiau prašymų nei laisvų mokymosi vietų Progimnazijoje, eilė sudaroma pirmumą teikiant asmenims, kurie yra gyvenantys ir gyvenamąją vietą deklaravę Savivaldybės teritorijoje, ir sumuojant kriterijų sąrašo 9.1–9.9 papunkčiuose išvardytus kriterijus, kurie yra lygiaverčiai:

9.1. vaikai, kuriuos augina vienas iš tėvų (globėjų, rūpintojų) (jeigu kitas yra miręs, teismo pripažintas dingusiu be žinios ar nežinia kur esančiu, teismo pripažintas neveiksniu arba teismo sprendimu apribotos tėvystės teisės);

9.2. vaikai su negalia bei vaikai, kurių vienas arba abu tėvai (globėjai, rūpintojai) yra asmenys su negalia;

9.3. dvynukai, trynukai ir kiti daugiavaisio gimimo asmenys (priimami kartu);

9.4. asmenys iš daugiavaikių šeimų;

9.5. asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi toje Progimnazijoje;

9.6. asmenys, kurie mokėsi, buvo ugdomi Progimnazijoje (buvo sudaryta mokymosi sutartis) ir pageidaujantys tęsti mokymąsi pagal aukštesnio lygmens programą toje pačioje Progimnazijoje;

9.7. užsienio valstybių diplomatinio korpuso darbuotojų, dirbančių Lietuvos Respublikoje esančiose diplomatinėse atstovybėse, Lietuvos Respublikos diplomatinio korpuso darbuotojų, sugrįžusių iš darbo užsienyje gyventi į Progimnazijai priskirtą aptarnavimo teritoriją, ir Lietuvos Respublikos krašto apsaugos sistemos profesinės karo tarnybos karių, perkeltų gyventi į Progimnazijai priskirtą aptarnavimo teritoriją, vaikai;

9.8. reemigrantų vaikai, kurių tėvai buvo deklaravę išvykimą iš Lietuvos, tačiau apsisprendė grįžti gyventi į Lietuvą ir prie savo prašymo pateikė visus reikiamus dokumentus, patvirtinančius, kad jie su savo vaikais buvo išvykę gyventi į užsienį (išsideklaravimo iš Lietuvos pažyma,vaiko mokymosi užsienyje pasiekimų pažyma) ir nuo grįžimo į Lietuvą nesimokė pagal jokią ugdymo programą Lietuvos Respublikos teritorijoje;

9.9. pedagoginių darbuotojų, dirbančių toje Progimnazijoje, vaikai;

9.10. kai likusių laisvų vietų yra mažiau nei asmenų, kurie turi vienodą kriterijų skaičių, pirmumas suteikiamas asmenims, kurie gyvena arčiausiai Progimnazijos einant pėsčiomis.

10. Lietuvos Respublikos piliečiai ir užsieniečiai, grįžę ar atvykę nuolat ar laikinai gyventi Lietuvos Respublikoje, nemokantys valstybinės kalbos, į Mokyklas priimami vadovaujantis Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586 „Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“.

11. Asmenys į Mokyklą mokytis pagal bendrojo ugdymo programas priimami vadovaujantis Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“.

12. Vaikai į Mokyklą, vykdančią priešmokyklinio ugdymo programą, priimami vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“.

**III SKYRIUS**

**PRIĖMIMO Į MOKYKLĄ VYKDYMAS**

13. Asmenų priėmimą į Progimnaziją vykdo Progimnazijos direktorius ir mokinių priėmimo komisija. Komisijos sudėtis, komisijos darbo reglamentas, posėdžių darbo laikas ir vieta viešinama Progimnazijos interneto svetainėje.

14. Prašymai mokytis į naujai formuojamas klases teikiami tik į vieną pasirinktą Mokyklą. Prašymai priimami Progimnazijoje darbo valandomis (nuo 8.00 val. iki 12.00 val. ir nuo 13.00 val. iki 17.00 val. raštinėje, I aukštas) arba el. paštu kasmet nuo sausio 1 dienos iki rugpjūčio 31 dienos. Į laisvas vietas prašymai priimami per visus mokslo metus.

15. Asmuo, pageidaujantis mokytis pagal Progimnazijoje teikiamas programas, Progimnazijos direktoriui teikia prašymą, asmens tapatybę patvirtinantį dokumentą. Prašymą už vaiką iki 14 metų teikia vienas iš tėvų (globėjų, rūpintojų), nuo 14 iki 18 metų – vaikas, turintis vieno iš tėvų (globėjų, rūpintojų) raštišką sutikimą *(Aprašo 2-5 priedai)*

16. Asmuo, pageidaujantis pradėti mokytis pagal aukštesnio lygmens ugdymo programą, prie prašymo prideda įgyto išsilavinimo pažymėjimą; pageidaujantis tęsti mokymąsi – mokymosi pasiekimų pažymėjimą arba pažymą apie mokymosi pasiekimus Progimnazijoje, kurioje asmuo mokėsi prieš tai. Mokinys, pageidaujantis pradėti mokytis pagal aukštesnio lygmens ugdymo programą toje pačioje Progimnazijoje, Progimnazijos vadovui teikia tik prašymą (už vaiką iki 14 metų teikia vienas iš tėvų (globėjų), vaikas nuo 14 metų – turintis vieno iš tėvų (rūpintojų) raštišką sutikimą) (mokymosi pasiekimų įteisinimo dokumento teikti nereikia).

17. Prašymas ir kiti teikiami dokumentai registruojami Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl dokumentų tvarkymo ir apskaitos taisyklių patvirtinimo“, nustatyta tvarka.

18. Asmens priėmimas mokytis įforminamas mokymo sutartimi.

19. Mokymo sutartis sudaroma naujai atvykusio mokytis asmens ar mokinio, pradedančio mokytis pagal aukštesniojo lygmens ugdymo programą, mokymosi pagal tą ugdymo programą laikotarpiui. Mokymo sutartis laikino mokinio išvykimo gydytis, mokytis pagal tarptautinę mokinių mobilumo (judumo), mainų programą arba akademinių atostogų laikotarpiu nenutraukiama.

20. Abu mokymo sutarties egzempliorius pasirašo Progimnazijos direktorius ar jo įgaliotas asmuo ir asmuo, pateikęs prašymą. Už vaiką iki 14 metų jo vardu mokymo sutartį sudaro vienas iš tėvų (globėjų, rūpintojų), veikdamas išimtinai vaiko interesais. Vaikas nuo 14 metų, kol jam sukaks 18 metų, mokymo sutartį sudaro tik turėdamas vieno iš tėvų (globėjų, rūpintojų) raštišką sutikimą.

21. Mokymo sutartis registruojama Mokymo sutarčių registracijos žurnale. Vienas mokymo sutarties egzempliorius įteikiamas prašymą pateikusiam asmeniui, kitas egzempliorius lieka Progimnazijoje. Mokymo sutartis, mokinio ir (ar) jo tėvų (globėjų, rūpintojų) prašymai, pažymos apie mokymosi pasiekimus Progimnazijoje ir kita su mokinio ugdymu susijusi informacija tvarkoma Progimnazijoje. Tvarkant duomenis vadovaujamasi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymu.

22. Sudarius mokymo sutartį, asmuo įregistruojamas mokinių registre.

23. Aktualiems, Apraše nenumatytiems, atvejams nagrinėti sudaroma Priėmimo į Raseinių rajono savivaldybės Mokyklą nenumatytų atvejų komisija. Komisijos sudėtį ir jos darbo reglamentą tvirtina Savivaldybės meras.

**IV SKYRIUS**

**BAIGIAMOSIOS NUOSTATOS**

24. Progimnazijos vadovaujasi šiuo Aprašu. Progimnazijos direktorius atsako už Progimnazijos bendruomenės narių supažindinimą su Aprašu.

25. Aprašo įgyvendinimo priežiūrą vykdo Savivaldybės administracijos Švietimo ir sporto skyrius.

26. Už Aprašo pažeidimus atsako Progimnazijos direktorius Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_

Mokinių priėmimo į Raseinių Šaltinio progimnaziją tvarkos aprašo

1 priedas

**RASEINIŲ ŠALTINIO PROGIMNAZIJOS APTARNAVIMO TERITORIJOS**

|  |  |  |  |
| --- | --- | --- | --- |
| **Eil. Nr.** | **Mokyklos**  **pavadinimas** | **Programos pavadinimas** | **Seniūnijos, gatvės, kaimo pavadinimas** |
| 1. | Raseinių Šaltinio progimnazija | Priešmokyklinio, pradinio ugdymo ir pagrindinio ugdymo I dalies programos | **Raseinių miesto seniūnija:** Ateities, Algirdo, Ančakių, Aukštoji, Aguonų, Birutės, Bagdoniškės, Bažnyčios, Bokšto, Dumšiškių, Dominikonų (dalis), T. Daugirdo, Darbininkų g., Dariaus ir Girėno (dalis), Dainių, Dubysos (dalis), Daumėnų, Eglių, Jotvingių, Jaunimo (nuo Vaižganto g.), V. Grybo, Geišių, Gintaro (dalis), Gedimino (dalis), Marcelijaus Martinaičio, V. Kudirkos (nuo Maironio g.), Kosmonautų (dalis), Kęstučio, Kalnų, Laisvės, Ligoninės, Liepų, Laukų, Liuteronų, Muziejaus, Mokyklos, Maironio (nuo Vaižganto g.), Mindaugo, S. Nėries, Nemakščių, Purienų, Pavasario, Prūdo, Pieninės (dalis), Pievų, Pašvaistės, Paraseinio, Putinų, Pienių, Rytų, Rakavos, Raseikos, Ramonų, Stadiono, Sodų (dalis), Slabados, Stonų (dalis), Smiltynės, Skroblų, Stonų kolektyviniai sodai (dalis), Saulėlydžio, Šaltinio, Šlynaitės, Šakos, Šermukšnių, Turgaus, Vėjų, Vytauto Didžiojo (nuo Vaižganto g.), Vaižganto (poriniai numeriai), Vingio, Viduklės, Vėtrungės, Vyturių, Žemaitės, Žemaičių, Žibuoklių, Žvyryno skg., Žvyryno (dalis) gatvės |
| **Raseinių seniūnija:** Arškainių, Alėjų, Baraičių, Bralinskių, Bagdoniškės, Bakučių, Dainių, Dainelių, Juodikės, Geišių, Ginčaičių, Girdaičių, Gruzdiškės, Kaimelės, Kaukėnų, Liauberiškės, Meištų, Padubysio, Pakautų, Pagedočio, Pagedočiuko, Plaušinių, Pareigių, Ramonų, Rakavos kaimai |
| **Pagojukų seniūnija:** Dvarviečių, Fliorencijos, Kaulakių (dalis), Kybartėlių, Liūlių, Pagojukų, Petkūniškių, Spandotų kaimai |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokinių priėmimo į Raseinių Šaltinio progimnaziją tvarkos aprašo

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų, rūpintojų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų, rūpintojų) adresas, telefono numeris, el. pašto adresas)

Raseinių Šaltinio progimnazijos direktoriui

**PRAŠYMAS**

**Dėl sūnaus / dukros \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ priėmimo**

**į priešmokyklinio ugdymo grupę**

20\_\_ - \_\_\_ - \_\_\_

Raseiniai

Prašau priimti mano sūnų / dukrą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

gimusį (-ią) \_\_\_\_\_\_\_\_\_\_\_\_\_\_ į priešmokyklinio ugdymo grupę nuo 20\_\_ m. \_\_\_\_\_\_\_\_\_\_\_\_\_\_ d.

Iki tol sūnus (dukra) lankė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

*(l/d pavadinimas, l/d grupės pavadinimas, l/d nelankė)*

PRIDEDAMA:

1. Gimimo liudijimo / asmens tapatybės dokumentų originalai;
2. Kiti, su vaiko ugdymu, susiję dokumentai.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (Tėvų (globėjų, rūpintojų) vardas, pavardė)

\_\_\_\_\_\_\_\_\_\_\_\_

Mokinių priėmimo į Raseinių Šaltinio progimnaziją tvarkos aprašo

3 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų, rūpintojų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų, rūpintojų) adresas, telefono numeris, el. pašto adresas)

Raseinių Šaltinio progimnazijos direktoriui

# PRAŠYMAS

# DĖL PRIĖMIMO Į PROGIMNAZIJĄ

20\_\_ - \_\_\_ - \_\_\_

Raseiniai

Prašau priimti mano sūnų (dukrą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

gimusį (-ią) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ į Jūsų vadovaujamos progimnazijos 1 klasę pagal

pradinio ugdymo programą (kodas 101001001) nuo 20\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d.

Prašau leisti mokytis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(dorinio ugdymo: tikybos arba etikos)*

Iki tol sūnus (dukra) lankė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

*(l/d ar Progimnazijos pavadinimas, l/d grupės pavadinimas)*

PRIDEDAMA:

1. Gimimo liudijimo / asmens tapatybės dokumentų originalai;
2. Pažymos kopiją apie asmens specialiųjų ugdymo (si) poreikių įvertinimą (jeigu mokėsi pagal pritaikytas arba individualizuotas programas);
3. Gautus įvertinimus (atvykusiems mokslo metams prasidėjus);
4. Kiti, su vaiko ugdymu, susiję dokumentai.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (Tėvų (globėjų, rūpintojų) vardas, pavardė)

\_\_\_\_\_\_\_\_\_\_\_

Mokinių priėmimo į Raseinių Šaltinio progimnaziją tvarkos aprašo

4 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų, rūpintojų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų, rūpintojų) adresas, telefono numeris, el. pašto adresas)

Raseinių Šaltinio progimnazijos direktoriui

# PRAŠYMAS

# DĖL PRIĖMIMO Į PROGIMNAZIJĄ

20\_\_ - \_\_\_ - \_\_\_

Raseiniai

Prašau priimti mano sūnų (dukrą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

gimusį (-ią) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ į Jūsų vadovaujamos progimnazijos \_\_\_\_\_ klasę pagal

pagrindinio ugdymo programą (kodas 201001001) nuo 20\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ d.

Prašau leisti mokytis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(dorinio ugdymo: tikybos arba etikos)*

Pirmoji užsienio kalba \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(anglų, vokiečių)*

Antroji užsienio kalba (pildo tik priimant į 6-8 klases) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(vokiečių, prancūzų, rusų)*

Iki tol sūnus (dukra) lankė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

*(Progimnazijos pavadinimas)*

PRIDEDAMA:

1. Gimimo liudijimo / asmens tapatybės dokumentų originalai;
2. Pažymos kopiją apie asmens specialiųjų ugdymo (si) poreikių įvertinimą (jeigu mokėsi pagal pritaikytas arba individualizuotas programas);
3. Pradinio išsilavinimo pažymėjimo originalas (priimant į 5 klasę);
4. Mokymosi pasiekimų pažymėjimo originalas (priimant į 6-8 klases, kai prašymas pateikiamas iki rugsėjo 1 d.);
5. Gautus įvertinimus (atvykusiems mokslo metams prasidėjus);
6. Kiti, su vaiko ugdymu, susiję dokumentai.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (Tėvų (globėjų, rūpintojų) vardas, pavardė)

\_\_\_\_\_\_\_\_\_\_\_

Mokinių priėmimo į Raseinių Šaltinio progimnaziją tvarkos aprašo

5 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų, rūpintojų) vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų (globėjų, rūpintojų) adresas, telefono numeris, el. pašto adresas)

Raseinių Šaltinio progimnazijos direktoriui

# PRAŠYMAS

# DĖL PRIĖMIMO Į PROGIMNAZIJĄ

20\_\_ - \_\_\_ - \_\_\_

Raseiniai

Prašau priimti mano sūnų (dukrą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

gimusį (-ią) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ į Jūsų vadovaujamos progimnazijos \_\_\_\_\_ klasę pagal

pradinio ugdymo programą (kodas 101001001) nuo 20\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_ d.

Prašau leisti mokytis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(dorinio ugdymo: tikybos arba etikos)*

Pirmoji užsienio kalba (nuo 2 kl.)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(anglų, vokiečių)*

Iki tol sūnus (dukra) lankė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

*(Progimnazijos pavadinimas)*

PRIDEDAMA:

1. Gimimo liudijimo / asmens tapatybės dokumentų originalai;
2. Pažymos kopiją apie asmens specialiųjų ugdymo (si) poreikių įvertinimą (jeigu mokėsi pagal pritaikytas arba individualizuotas programas);
3. Gautus įvertinimus (atvykusiems mokslo metams prasidėjus);
4. Kiti, su vaiko ugdymu, susiję dokumentai.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (Tėvų (globėjų, rūpintojų) vardas, pavardė)

\_\_\_\_\_\_\_\_\_\_\_